તાજેતરમાં જ દલિત સંગઠનોએ આપેલા ભારત બંધ દરમિયાન દેશભરમાં ઠેર-ઠેર હિંસક ઘટનાઓ બની. દલિતોમાં ગુસ્સો - આક્રોશ ફેલાવવા માટે જાણી જોઈને સોશિયલ માધ્યમોમાં નકલી મેસેજ ફરતો કરવામાં આવ્યો કે, દલિતોની અનામત રદ કરવામાં આવી છે. પરંતુ હકીકતે સુપ્રીમ કોર્ટ દ્વારા અનામતને લઈ કોઈ ચુકાદો જ આપવામાં આવ્યો નહોતો. સુપ્રીમ કોર્ટે માત્ર એસસી/એસટી કાયદાનો દુરુપયોગ થતો અટકાવવા કેટલાક સુધારા જ સૂચવ્યા હતા.